
DR 30.11.2017                                                           49                   

 
Sikap masyarakat sudah berubah. Waktu saya muda-muda dahulu, kecik 

dahulu disebut orang ini pengedar dadah, mereka ialah najis kepada masyarakat. Mereka 
ialah perosak kepada masyarakat. Akan tetapi pada hari ini kerana dia memiliki rumah 
yang hebat, kereta yang besar tetapi pekerjaan sebenarnya ialah pengedar dadah, rapat 
dengan informer polis. Konon-konon dia ialah pemberi maklumat kepada polis. Akhirnya, 
bagaimana sikap masyarakat sudah berubah.  

 Di sinilah kita kena melihat apakah hukuman-hukuman yang telah diberikan ini 
memberi kesan ataupun tidak? Bagaimana dadah yang ada ini boleh menjadi sumber 
permintaan masyarakat? Bagaimana di sempadan laut, sempadan sungai, sempadan 
antarabangsa boleh dibolosi? Apakah kita dibekalkan dengan peralatan yang lengkap 
untuk memastikan siapa pembawa dadah yang masuk ke dalam negara? Apakah 
hukuman mati yang telah dikenakan dalam Akta Dadah dalam negara ini menggerunkan 
masyarakat?  

Ini persoalan-persoalan yang ditanya oleh kita di peringkat luar. Sering kita 
tanya, bagaimana hendak mengatasi masalah dadah? Bila penagih-penagih di bawa 
masuk ke pusat penagihan, di pusat penagihan pula mereka yang menjaga pusat 
penagihan boleh mengedar dadah konon-konon untuk kasihan mereka yang gian, kita 
jual juga.  

■1510  

Sampai bila kita boleh hendak memastikan dadah semakin boleh dikurangkan? 
Hari ini kita boleh lihat, boleh baca dalam surat khabar, anggota-anggota pasukan 
penguat kuasa juga terlibat sebagai penagih dadah. Bagaimana tindakan kita kepada 
mereka yang dilihat sebagai penguat kuasa yang sepatutnya dadah tidak beredar dalam 
negara. Ada pendapat kata, bolehkah kita ambil contoh seperti di Amsterdam, ada satu 
kawasan khas kita jual dadah kepada penagih-penagih tegar untuk membeli dadah yang 
dihalalkan. 

Macam dalam negara kita, dadah ialah dijual dalam pasaran gelap yang 
menyebabkan beribu-ribu orang terlibat. Walaupun kita dapat pengajian ke pusat 
pengajian yang paling tinggi di universiti, ramai di kalangan anak-anak muda kita terlibat 
dengan “ice”. Kita boleh dengar cerita pelbagai perkara. 

Saya bersetuju pada hari ini supaya undang-undang yang kita hendak pinda ini 
ke arah langkah supaya orang yang mengedar dadah tadi berasa gerun. Satu tindakan 
mati. Kemudian kita akan mengubah kepada hukuman penjara seumur hidup dengan 
diberi sebatan. Sekurang-kurangnya kita kena cari jalan, bagaimana dadah ini tidak 
menjadi satu sumber pendapatan kepada pengedar-pengedar dadah yang berada di 
seluruh negara. 

Kesannya, dadah tidak mengenal ini orang Melayu, ini orang Cina, ini orang 
India, ini Orang Asli. Dadah boleh menyerang seluruh masyarakat. Sejarah 
membuktikan... 

Dato’ Haji Mohd. Zaim bin Abu Hasan [Parit]: Yang Berhormat Gerik. 

Dato’ Hasbullah bin Osman [Gerik]: Ya terima kasih. Yang Berhormat Parit. 

Timbalan Yang di-Pertua [Dato’ Sri Haji Ismail bin Haji Mohamed Said]: 
Sila, sila. 

Dato’ Haji Mohd. Zaim bin Abu Hasan [Parit]: Tuan Yang di-Pertua, Yang 
Berhormat Gerik. Dadah pernah disebut sebagai musuh nombor satu negara. Kita telah 
dengar banyak sangat hukuman, tindakan diambil kepada mereka. Akan tetapi 
nampaknya ia masih berterusan dan berlaku. 

Apakah kerana dadah merupakan sumber pendapatan kepada manusia yang 
lain ataupun apakah tindakan diambil kepada mereka yang membekalkan dadah itu. Jadi 
apa pandangan Yang Berhormat Gerik. 

Dato’ Hasbullah bin Osman [Gerik]: Terima kasih Yang Berhormat Parit 
bertanya soalan tersebut. Sepatutnya kerajaanlah yang menjawabnya soalan ini. Akan 
tetapi pada pandangan saya, yang pertama sebenarnya dadah merupakan sumber 
pendapatan kepada sesetengah pengedar dadah. 

 

 

 



Sikap masyarakat sudah berubah. Waktu saya muda-muda dahulu, kecik. dahulu disebut orang ini pengedar dadah, mereka ialah najis kepada masyarakat. Mereka ialah perosak kepada masyarakat. Akan tetapi pada hari ini kerana dia memiliki rumah yang hebat, kereta yang besar tetapi pekerjaan sebenarnya ialah pengedar dadah, rapat dengan informer polis. Konon-konon dia ialah pemberi maklumat kepada polis. Akhirnya, bagaimana sikap masyarakat sudah berubah. Di sinilah kita kena melihat apakah hukuman-hukuman yang telah diberikan ini memberi kesan ataupun tidak? Bagaimana dadah yang ada ini boleh menjadi sumber permintaan masyarakat? Bagaimana di sempadan laut, sempadan sungai, sempadan antarabangsa boleh dibolosi? Apakah kita dibekalkan dengan peralatan yang lengkap untuk memastikan siapa pembawa dadah yang masuk ke dalam negara? Apakah hukuman mati yang telah dikenakan dalam Akta Dadah dalam negara ini menggerunkan masyarakat?. Ini persoalan-persoalan yang ditanya oleh kita di peringkat luar. Sering kita tanya, bagaimana hendak mengatasi masalah dadah? Bila penagih-penagih di bawa masuk ke pusat penagihan, di pusat penagihan pula mereka yang menjaga pusat penagihan boleh mengedar dadah konon-konon untuk kasihan mereka yang gian, kita jual juga. #1510. Sampai bila kita boleh hendak memastikan dadah semakin boleh dikurangkan? Hari ini kita boleh lihat, boleh baca dalam surat khabar, anggota-anggota pasukan penguat kuasa juga terlibat sebagai penagih dadah. Bagaimana tindakan kita kepada mereka yang dilihat sebagai penguat kuasa yang sepatutnya dadah tidak beredar dalam negara. Ada pendapat kata, bolehkah kita ambil contoh seperti di Amsterdam, ada satu kawasan khas kita jual dadah kepada penagih-penagih tegar untuk membeli dadah yang dihalalkan. Macam dalam negara kita, dadah ialah dijual dalam pasaran gelap yang menyebabkan beribu-ribu orang terlibat. Walaupun kita dapat pengajian ke pusat pengajian yang paling tinggi di universiti, ramai di kalangan anak-anak muda kita terlibat dengan "ice". Kita boleh dengar cerita pelbagai perkara. Saya bersetuju pada hari ini supaya undang-undang yang kita hendak pinda ini ke arah langkah supaya orang yang mengedar dadah tadi berasa gerun. Satu tindakan mati. Kemudian kita akan mengubah kepada hukuman penjara seumur hidup dengan diberi sebatan. Sekurang-kurangnya kita kena cari jalan, bagaimana dadah ini tidak menjadi satu sumber pendapatan kepada pengedar-pengedar dadah yang berada di seluruh negara. Kesannya, dadah tidak mengenal ini orang Melayu, ini orang Cina, ini orang India, ini Orang Asli. Dadah boleh menyerang seluruh masyarakat. Sejarah membuktikan... Dato' Haji Mohd. Zaim bin Abu Hasan [Parit]: Yang Berhormat Gerik. Dato' Hasbullah bin Osman [Gerik]: Ya terima kasih. Yang Berhormat Parit. Timbalan Yang di-Pertua [Dato' Sri Haji Ismail bin Haji Mohamed Said]: Sila, sila. Dato' Haji Mohd. Zaim bin Abu Hasan [Parit]: Tuan Yang di-Pertua, Yang Berhormat Gerik. Dadah pernah disebut sebagai musuh nombor satu negara. Kita telah dengar banyak sangat hukuman, tindakan diambil kepada mereka. Akan tetapi nampaknya ia masih berterusan dan berlaku. Apakah kerana dadah merupakan sumber pendapatan kepada manusia yang lain ataupun apakah tindakan diambil kepada mereka yang membekalkan dadah itu. Jadi apa pandangan Yang Berhormat Gerik. Dato' Hasbullah bin Osman [Gerik]: Terima kasih Yang Berhormat Parit bertanya soalan tersebut. Sepatutnya kerajaanlah yang menjawabnya soalan ini. Akan tetapi pada pandangan saya, yang pertama sebenarnya dadah merupakan sumber pendapatan kepada sesetengah pengedar dadah.